Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
...GAR RA |IGI.E₂| DI HI LI IL₂ RU 
...TUR NUN A BA E NE DIM₂ AN AN EN KID DA ZAG DU 
...A KU₃ GA ŠA₃ GA MU NI IN RI 
...AN NUN BAR ŠE GU NU...MU NI IN TU UD 
...NA MU NI IN |PAP.PAP| |DAG.KISIM₅×GA| GA HI MI NI IN |KA×GAR| 
...KI EL LA BA LAGAB LAGAB HI LI MA |PIRIG×ZA|...
...AN |ŠE.NAGA| KA KID KA₂ E₂ ZA KUR NA 
...AB₂ MAH IGI@g GA DIM₂ |IGI.E₂| E |A.AN| MA DU 
 UD BA AN EN KID LI E₂ KUR RA DAM NU MU NA BA |A.AN| 
 AN |SAL.TUG₂| KID LI MU NI KI |GA₂×NUN&NUN| RA PA...
 ZAG AN KI KI EN GI LAGAB NA BA IGI...NA ME SAG...
 KUR GAL AN EN KID LI KALAM@g KIN KIN DA NI NAGA KI A...
 IGI I NI IN BAR SAL ŠA₃ GA NA KID IM MA NI IN |IGI.RU| NE 
 MU KALAM@g NA TE ŠA₃ HUL₂ LA |SI.A| NA KA MU KALAM@g DA BAL E 
 TUG₂ |NAM.SAL.TUG₂| NAM |SAL.TUG₂| A GA BA AB |U.GUD| KALAM@g E BU RA KALAM@g DU BU...
 NAM NUN NUN A₂ EŠ₂ |NUN&NUN| IM TE IG LU₂ UR NU TUK TUK KALAM@g 
 AN |SU.KUR.RU| E AN EN KID RA A₂ NAM TUR RA TA KA MU NA NI IB GI₄ GI₄ 
 ME E KA₂ ME A ŠE IR MA AL BI DA DU A BA ŠU MU KALAM@g GAN₂@t GAN₂@t 
 ZA E TA ZU...MU MA AL TA AŠ GU₂ UŠ IM DI DI IN 
...NE IB LAL I NE MU TA 
...MU KALAM@g AK NE |KA×NE| MU KALAM@g NA NE 
...
...<unk> MU NA DA DU |A.AN| 
 DU GA RA AB KA KA MU KALAM@g DA BAL EN |SAL.UŠ.DAM| MU GAN ME EN 
 NE SU UB MA AB |SAL.KU| IGI ŠA₆ ŠA₆ MU |HI×AŠ₂| ŠU ZU EŠ₂ NA NAM 
 KA KA KA NA NU UM MA RA |UD.DU| IGI NI EŠ₂ E₂ A BA KU₄ 
 EN GAL AN ZU ŠA₃ NI₂ TE NA KA TUM DAM MU KALAM@g DA AB ZA 
 KA BA AN |UMUM×KASKAL| UD |U.GUD| A RA ZU AN |PA.TUG₂| A₂ BA MU KALAM@g DA |NINDA₂×NE| E 
 GA E GI₄ NAGA KI URU AN |ŠE.NAGA| EŠ₂ URU KI |GA₂×NUN&NUN| MAH BI 
 NAM BA RA GI₄ NE EN GAR A RA AB BI EN NA MU E NE IR |IGI.DIB| NE NE |MU&MU| 
 GURUŠ ME EN IGI IL₂ LA MU NE MU E IGI IN GI₄ IN 
 TUR SAL ZU NAM DAM EŠ₂ GA TUK GI NA ZU...
 MU |IGI.RU| DA MU GA MU RA AB IL₂...
 AN EN KID ME EN PA NE@s GA |IGI.DIB| TU DA AN ŠAR₂...EN AN...
...TUR ZU MU NI AN |SAL.TUG₂| KID GAN IM KUR KUR GAN IM ME <unk> 
 GA₂ GIŠ ŠU₂ A NAM |URU×GAR| NA EŠ₂ SAG E |U.U.U| GA NA |PA.HUB₂.DU| 
 KI |GA₂×NUN&NUN| RA |GA₂×SAL| KI |NINDA₂×NE| GA₂ NI EŠ₂ GAR BA AŠ GA NA AN BA 
 E₂ KUR BARA₂ MAH GA₂ HU MU DA AN KU NAM GAN IM MI TUM TAR RI MAH A HU MU DA AN TI 
 AN A NUN NA AN GAL GAL E NE IR ME GAN EN NE IB HAL HA 
 |IGI.DIB| ZA RA ZI SAG MI GA ŠU ZU EŠ₂ GA MU |LAGAB×(GUD&GUD)| GAR 
 DU A ZU NE SAL HI LI A |IGI.RU| DA MU |GA₂×AN| A NI HA RA AB LAL E 
 SUD GA NAM IGI DU KALAM@g ŠU KI TA ZA |GI%GI| SA DU AN NA 
 UD NA |A.AN| NI NI E EN GIR₂@g LA BI KA MA NI GUR MA AB 
 |GAL.URU×BAR| AN |PA.TUG₂| A₂ |NINDA₂×NE| GA₂ AN EN KID LAL ŠU BA AN TI A TA 
 UD...NAM NI NAGA KI EŠ₂ GIR₃ NI NA |A.AN| MI DU 
 E₂ ZA KUR KI KU AN |AN.NAGA| EŠ₂ MU NA DA AN KU₄ KU₄ 
...ZI AN |AN.NAGA| BARA₂ GA NA KI MU NA NI IB ZA 
...DU LI...
...A NA <unk>...
...
...<unk>...
...<unk> <unk>...AN |SU.KUR.RU| LAL A...
 GAR...DU MA AB...AB GI₄ 
 IN GA NA |MU&MU| AN |AN.NAGA| LUH RA KA...
 AD GI₄ GI₄ LUGAL BI IR DU MA IGI LAGAB MUŠ₃ NU DU MU 
 A BA ZA DIM₂ KUR GAL DA UD DA ŠA₃ SAG@g |IGI.DIB| 
 KIN LUGAL ŠUBUR NE IN KU BA ME E A NA A DA |U.U| NI AK 
...GI NA...
...|IGI.UR|...
...GA NAM...
 GAR |UMUM×KASKAL| A MU |IGI.RU| DA DU DU DA ŠU GAN₂@t...
...|UR₂×(U₂.AŠ)| MU GAN ME EN GAR ŠA₃ ZA...
 KUR GAL...|IGI.DIB| NA A KA GAR ŠA₃ ZA AK E ŠE 
 GU₂ RI TA |SAL.KU| A NI GAN EN DU GU₂ E TA GAN EN DA DU 
...E RI IB A NI NA NAM E₂ GAN NA RA AB LAL LAL 
...|HI×AŠ₂| DIM₂ KA MU NA AB 
...|IGI.DIB| GA NA NE |MU&MU| 
...A₂ MU DA AN |NINDA₂×NE| TA 
...<unk> AN |PA.TUG₂| DUR₂ NE IN GAR 
...
 AN |AN.NAGA|...NA MU NI IB RI GI 
 LU₂ TUR MU ŠA₃ NA₂...KU₃ GA ZU |GA₂×SAL| HI 
 E₂ <unk> AN <unk> KA |HI×BAD|...|UD.DU| A ME EN 
...KIN TI LA KU₃ ZU GAL AN ZU |A.AN| 
...IGI NI EŠ₂ NA AN <unk> BI |UMUM×KASKAL| MU NA NI IB 
...|GA₂×AN| NA EŠ₂ ŠU NE IN LUH |UD.KA.BAR| ŠU NA NE IN GAR 
...KI TA NI LUH MU KALAM@g IGI IN BAR |GI%GI| SA MU NA AN SUM 
...KA NI GAR NAM GAR GAR...MU NA AN DU 
...UMBIN GAR BA ŠU NE IN TI 
...|EN.KID| KI EŠ₂ GIR₃ BA AN KU 
...AN EN KID RA...MU KALAM@g SU UB 
...E |SAL.TUG₂| GAL...NI IN KA 
 A₂ MU DA |NINDA₂×NE| E...GI₄ 
 AD GI₄ GI₄...MUŠ₃ NU DU MU 
 A BA ZA DIM₂...SAG@g |IGI.DIB| 
 KIN LUGAL ŠUBUR...NI AK 
 GAR...GAR LUL NAM ME A 
 MAH |SI.A|...|IGI.UR| BA AN GIG 
...|HI×AŠ₂| ŠA₃...NE KA 
 GAR |UMUM×KASKAL| MU |IGI.RU| DA...IM MA AB GI₄ GI₄ 
 |IGI.DIB| NA KA |UR₂×(U₂.AŠ)| MU...AK E ŠE 
 KUR GAL AN EN KID RA...AK E ŠE 
...|SAL.KU| A NI...GU₂ E TA GAN IM TA DU 
...E₂ GAN NA RA LAL LAL E 
...KI |GA₂×NUN&NUN|...|HI×AŠ₂| DIM₂ KA MU NA AB 
...|IGI.DIB| GA NA NE |MU&MU| 
...BA HI AN EN KID ŠA₃ GA NA HUL₂ HUL₂ E IM DU 
...SAG MU NI IL₂ |U.PIRIG| MU KALAM@g TAG TAG GI 
...GAR UR₂ LIMMU₂ E EDIN NI₂ BA LU A 
...|HI×AŠ₂| SAG IG LA BA ŠU IM MA NI TAG 
 |GUD×KUR| LU IGI |GUD×KUR| SI DARA₃ MAŠ KAK |PIRIG×ZA| ŠEG₉ ŠEG₉ BAR RA 
 SU A LUL A SU A RI UR |ZI&ZI.EŠ₂| LU KUR RA AB₂ ZA ZA |U.KA| KU BI 
 GUD ŠE A₂ GUR GUR RA KA BI NE IN SUM SUM 
 |NUN.LAGAR×MAŠ| AMAR BI |GUD×KUR| SI HAL HA |ŠE.EŠ₂.NUN.BU|...
 |LAGAB×(GUD&GUD)| |GA₂×PA| UZ₃ MAŠ₂ AMAR AMAR RI...A DA |U.U| <unk> E NE...
 MAŠ₂ GAL |KA×SA| LAL UMBIN SUD₂ SUD₂ |GA₂×PA|...
 LU NAM EN NA BA SI BA NI IN DI...
 GA |HI×AŠ₂| GAL GAL GA |HI×AŠ₂| |GA₂×ZIZ₂| GA |HI×AŠ₂|...
 GA NUNUZ TE NE GA₂ GA I TI IR DA...
 |TA×HI| UD |TA×HI| |LAGAB×U| KU₇ KU₇ DA <unk>...
...GUR GUR GAL BI SI BA NI DI AN EN KID...
...KA LUM GIŠ MA GIŠ NU UR₂ MA GAL GIŠ...
 GIŠ MI KISAL GIŠ |GIŠ%GIŠ| GIŠ HA LU EŠ₂ GIŠ LAM GIŠ AL LA NU UM 
 KA LUM |NI.TUK| NA GUR DA KU BA AN KA LUM ZA KUR NA 
 GIŠ NU UR₂ MA GAL |LAGAB×U| TA ŠU SU UB BA GIŠ GEŠTIN GA RA AN GAL NIM 
 GIŠ KUR GI LAGAB NA GIŠ ŠA₃ KI SAR GIŠ <unk> <unk>...EN TE EN E GU₂ HA@g A 
 GURUN GIŠ SAR A SI BA NI IN DI...NAGA KI EŠ₂ 
 HA TAG HA RA LI KUR KI...|URU×GAR| MA GAR ŠA₃...
 |NI.UD| DUH IGI A KU₃ GI...
 GU₂ KALAM@g...
 GU₂ KALAM@g DUGUD DA BI SI...AN EN KID...
 MU |IGI.RU| DA EGIR BI GAR |DU&DU|...AN |SAL.TUG₂| MAH LUH...
 IŠ GIR₃ BI |IM.DUGUD| |A.AN| GA₂ DIM₂ AN ŠA₃ GA I IB UŠ 
 NAGA KI EŠ₂ NAM MI NI IN |NIM×GAN₂@t| GAR |UMUM×KASKAL| A GAL GAL AN |AN.NAGA|...
 ŠA₃ BAR URU BA IM MI IN SI SI...ŠU NAM HA@g HA@g DAM 
 TAK₄ TAK₄ BI GIR₃ BAR RA...KUR BI...
 AN IGI@g GA...
...
 <unk>...<unk>...
 <unk> <unk>...TUG₂ |A.SU|...
 |UR₂×(U₂.AŠ)| BAR AN EN KID LI SAL ŠU BA GAN₂@t GAN₂@t AN |AN.NAGA| SAL MU KALAM@g E |UR₂×(U₂.AŠ)| AN EN KID LAL SAL...AN |ŠE.ŠE.NUN&NUN|...
 |SAL.TUG₂| AMAR AMAR RA KID MU KALAM@g TAK₄ TAK₄ KA MU KALAM@g NA AN |UMUM×KASKAL| 
...UD MA NI...HI GA GAN NE DA AB BI DAM ŠA₃ GA NI 
 ŠA₆ ŠA₆ GI GU₂ DA HU MU RI IN LAL KI |NINDA₂×NE| BAD BAD E HA RA <unk> 
...ŠU NAM BAR RI EN ZE₂ EN UD SUD UD BA RI EN ZE₂ EN HI LI A E NE BI ŠU NAM BAL |A.AN| GAN IM 
 MIN NA NE NE LAGAR@g TA <unk> <unk> EN ZE₂ EN UD DA TA TU UD EN ZE₂ EN 
 E₂ A KU₄ RA KU |IGI.DIB| NE IGI ZU EŠ₂ GAN IG GAN IM A GA ZU EŠ₂ KA NI GAN IM 
 GIR₃ UŠ SA ZU NE KALAM@g SI...KALAM@g NI₂ BA HA RA <unk> 
 NAM I RI TAR RA MU GAN IM IGI IG SAG IL₂ LA E₂ MAH EŠ₂ DU NA GAR NU PAP RU 
 ŠU NI IM MA AN KU AN A RU RU AB MAH EŠ₂ MI NI IN |TE.A| 
 E₂ KUR E₂ AN EN KID KID MU KALAM@g IGI TUM KU₄...
 E₂ KI NA₂ A GIŠ NA₂ GI LAGAB NA GIŠ |ŠE.NUN&NUN| ŠIM GIŠ EREN DIM₂...
 AN EN KID |SAL.UŠ.DAM| A NI UŠ...
...<unk>...
 EN KA GA A...RU |SAL.TUG₂|...
 AN |SAL.TUG₂| TU SAL |IGI.DIB| TU...
...MUŠ₃ ME...
...GAR NAM...<unk>...NU BAR RI DAM 
 KI NI GAR ME KI TI LI ŠA₆ GI...
 UD DA TA SAL <unk> GAN IM SAL BAR LU₂ E₂ GAN IM 
 LU₂ DAM SUM GA MU MU KALAM@g |IGI.DIB| TU KU₃ AN |ŠE.NAGA| KID 
 AN |ŠE.ŠE.NUN&NUN| AN |ŠE.ŠE.NUN&NUN| SAR ZI KI EN GI RA GAN IM 
 AB NAM NA KI EL ŠA₆ GA DIM₂ NI₂ PA |UD.DU| AK ZA 
 AN IM KU₃ IG U₂ A ZU GAN IM A KI TA MI RI IN |UMUM×KASKAL| 
 ZAG MU A GU SAG NE@s NE@s ZA ŠE SAG NE@s NE@s ZA 
 AN EN KID AN |SAL.TUG₂| KID BI |KA.AN.NI.SI| A GAN MU NI TU TU NE |U.U.U| 
 LU₂ LI NE IN KA GA MU LU₂ |NE.RU| BI GAN IM |A₂.KAL| KALAM@g BI TU LU AB GAN ME EN 
 |EN×GAN₂@t| EZEN GAL...SAG AN EŠ₂...
 NAM DUB SAR RA DUB |3×AN| LA DAR A GI DUB BA GIŠ DUB DIM₂ 
 GAR ŠID ŠID ZI ZI I GA₂ GA₂ EŠ₂ ZA KUR...
 SAG GIŠ KAK GI DIŠ GAR BULUG SUM KI...
 ŠU MI RI IN |U.GUD| |PA.TE.SI|...
 SAL SAG IL₂ NUN GAL E NE...
 UD DA TA AN |SU.KUR.RU|...
...
 EZEN KU₃ SAL KA GA...AN EN KID...
...LAGAR@g DA NI NI LI ZE₂ EN <unk>...
...KU₄ RA BA NI IGI ZU EŠ₂...GAN IM...
...KALAM@g E SI HA RA AB SI KALAM@g NI₂ BI HA RA <unk> 
...I RI TAR RA ZU GAN IM IGI IG SAG IL₂ LA AB MAH...
...MI NI IN KU AN A RU RU AB MAH A EŠ₂...
 E₂ KUR ZA KUR NA MU NI IN KU₄ NI SAG IGI NI...
 E₂ KI NA₂ GIŠ NA₂ GI LAGAB NA |ŠE.NUN&NUN| EREN NA DIM₂ HI 
 AN EN KID |SAL.UŠ| A NI UŠ A NI...IM MI IN |NUN&NUN| MU NI IB HI LI HI LI 
 BARA₂ NAM AN EN KID LAL KA NI...|KA×ŠU| MU NI IN DU 
 EN KA GA NI <unk> |SAL.TUG₂| SAL UD UD MA NI NAM GAN NI IB TAR RI 
 AN |SAL.TUG₂| TU RI |SAL.TUG₂| |IGI.DIB| TU |SAL.TUG₂| HI BAD MU |HU.NA₂|...
 AN EN BA |DUB.NAGAR| MUŠ₃ ME MI NI IN IGI@g IGI...DIM₂ DIM₂ 
...NU GIG GA GAR NAM SAL E NE LU₂ IGI NU BAR RI 
 KI NI NI IG GI TI LI...SAG E GAN NA |PA.HUB₂.DU| 
...SAL <unk> GAN IM SAL LU₂ |SAL.TUG₂| E₂ E KID 
 LU₂ DAM UD MA MU |IGI.DIB| TU DA KU₃ AN |ŠE.NAGA| KID 
 AN |ŠE.ŠE.NUN&NUN| AN |ŠE.ŠE.NUN&NUN| ZI KALAM@g MA GAN IM 
...KI EL IGI@g GA DIM₂ NI₂ PA |UD.DU| AK NE 
...IG U₂ A BI GAN ME EN A KI TA |KA×A| |KA×A| 
...ŠE SAG SAR SAR NE GU SAG SAR SAR NE 
...LU₂ <unk> BI ŠA₃ NAM |A₂.KAL| KALAM@g BI |U.TUG₂| LA AB 
 |EN×GAN₂@t| EZEN GAL AN EN KID LAL KALAM@g <unk> SUM GI GAN ME EN 
...GI GAR NA BULUG SI GA E |PAP.E| KU KU BI 
...MI RI IN |U.GUD| |PA.TE.SI| KID |GAN₂%GAN₂| LA ŠU ZU IM MI IN GI 
 SAL SAG IL₂ KUR RA ZAG DIB IGI IL₂ LA ZU NE |IGI.RU| NE 
 UD TA AN SU UD AN EN KID LUGAL BI AN |SAL.TUG₂| KID |SAL.TUG₂| BI GAN IM 
 AN MU NU TUK MU GAL TUK U₂ |KA×GAR| |PA.HUB₂.DU| GA 
...BARA₂ ZAG AN NI GAR |PAD.AN.MUŠ₃| SUM SUM MU 
 SAG LI TAR BI...ZA E NAM GAN TAR 
 AB |EN.KID| KI SAG E |U.U.U| |PA.HUB₂.DU| GA BA 
 EZEN KU₃ SAL KA GA KA GI E AN EN KID LUGAL KUR RA KID...

Provide the transliteration.

<SURFACE>
...ŋar-ra u₆ di hi-li gur₃-ru
...dumu nun a-ba e-ne-gin₇ an {d}en-lil₂-da zag ša₄
...a kug-ga šag₄-ga mu-ni-in-ri
...{d}nun-bar-še-gu-nu...mu-ni-in-tu-ud
...na mu-ni-in-buluŋ₃ ubur ga dug₃ mi-ni-in-gu₇
...ki-sikil-la ba-gur₄-gur₄ hi-li ma-az...
...{d}nisaba-ka-ke₄ kan₄ e₂-za-gin₃-na
...ab₂ mah sig₇-ga-gin₇ u₆-e am₃-ma-gub
ud-ba {d}en-lil₂-le e₂-kur-ra dam nu-mu-na-ba-am₃
{d}nin-lil₂-le mu-ni ki-ur₃-ra pa...
zag an ki ki-en-gi niŋin₂-na-ba igi...na-me saŋ...
kur gal {d}en-lil₂-le kalam kiŋ₂-kiŋ₂-da-ni ereš₂{ki}a...
igi i-ni-in-bar munus šag₄-ga-na-ke₄ im-ma-ni-in-pad₃-de₃
mu-un-na-te šag₄ hul₂-la dirig-na inim mu-un-da-bala-e
{tug₂}pala₃ nam-nin-a ga-ba-ab-du₇-un e-sir₂-ra un-gub-bu...
nam-zil-zil a₂-še₃ nir im-te-ŋal₂ lu₂ teš₂ nu-tuku-tuku-un
{d}sud₃-e {d}en-lil₂-ra a₂ nam-tur-ra-ta inim mu-na-ni-ib-gi₄-gi₄
me-e kan₄-me-a še-er-ma-al-bi da-gub a-ba šu mu-un-kar₂-kar₂
za-e ta-zu...mu-ma-al ta-aš gu₂-uš im-di-di-in
...bi₂-ib-la₂ i-bi₂-ŋu₁₀-ta
...mu-un-ak-ne urgu₂ mu-un-na-ne
...
...<unk> mu-na-da-gub-am₃
ŋen ga-ra-ab-dug₄ inim mu-un-da-bal-en nitalam-ŋu₁₀ he₂-me-en
ne su-ub-ma-ab nin₉ igi sag₉-sag₉-ŋu₁₀ ur₅ šu-zu-še₃ na-nam
inim ka-ga₁₄-na nu-um-ma-ra-e₃ igi-ni-še₃ e₂-a ba-kur₉
en gal-an-zu šag₄ ni₂-te-na-ka dum-dam mu-un-da-ab-za
gu₃ ba-an-de₂ ud-ul a-ra-zu {d}nuska a₂-ba mu-un-da-aŋ₂-e
ga-e-gi₄ ereš₂{ki} iri {d}nisaba-še₃ iri ki-ur₃ mah-bi
nam-ba-ra-gi₄-de₃-en niŋ₂ a-ra-ab-be₂-en-na-ŋu₁₀ e-ne-er u₃-ne-de₃-tah
ŋuruš-me-en igi il₂-la-ŋu₁₀-ne mu-e-ši-in-gi₄-in
dumu-munus-zu nam-dam-še₃ ga-tuku gen₆-na-zu...
mu pad₃-da-ŋu₁₀ ga-mu-ra-ab-il₂...
{d}en-lil₂-me-en pa-bil₂-ga u₃-tud-da an-šar₂...en an...
...dumu-zu mu-ni {d}nin-lil₂ he₂-em kur-kur he₂-em-me <unk>
ŋa₂-ŋiš-šu₂-a nam-erim₃-na-še₃ saŋ-e-eš ga-na-rig₇
ki-ur₃-ra ama₅ ki aŋ₂-ŋa₂-ni-še₃ niŋ₂-ba-aš ga-na-an-ba
e₂-kur barag mah-ŋa₂ hu-mu-da-an-tuš nam he₂-em-mi-ib₂-tar-re mah-a hu-mu-da-an-til₃
{d}a-nun-na diŋir gal-gal-e-ne-er me he₂-en-ne-eb-hal-ha
u₃ za-ra zi saŋ gig₂-ga šu-zu-še₃ ga-mu-u₈-ŋar
du-a-zu-ne munus hi-li-a pad₃-da-ŋu₁₀ ama-a-ni ha-ra-ab-la₂-e
sug₄-ga nam-ši-du-un šu ki-ta-za gi₁₆-sa de₆-an-na
ud na-am₃-zal-zal-e-en ul₄-la-bi inim-ma-ni gur-ma-ab
kingal {d}nuska a₂ aŋ₂-ŋa₂ {d}en-lil₂-la₂ šu ba-an-ti-a-ta
ud...nam-zal ereš₂{ki}še₃ ŋiri₃-ni na-am₃-mi-gub
e₂-za-gin₃ ki-tuš {d}nanibgal-še₃ mu-na-da-an-ku₄-ku₄
...zi {d}nanibgal barag-ga-na ki mu-na-ni-ib-za
...gub en₃...
...a-na <unk>...
...
...<unk>...
...<unk> <unk>...{d}sud₃ la₂-a...
niŋ₂...de₆-ma-ab...ab-gi₄
in-ga-na-tah {d}nanibgal sukkal-ra inim...
ad gi₄-gi₄ lugal-bi-ir tum₂-ma igi niŋin₂ muš₃ nu-tum₂-mu
a-ba za-gin₇ kur gal-da ud-da šag₄ kuš₂-u₃
kiŋ₂ lugal šubur bi₂-in-dab₅-ba me-e a-na a-da-min₃ i₃-ak
...gen₆-na...
...hul...
...ga-nam...
niŋ₂-de₂-a mu pad₃-da de₆-de₆-da šu kar₂...
...ušbar₃-ŋu₁₀ he₂-me-en niŋ₂ šag₄-za...
kur gal...u₃-na-a-dug₄ niŋ₂ šag₄-za ak-e-še
gu₂-re-ta nin₉-a-ni he₂-en-du gu₂-e-ta he₂-en-da-du
...e-ri-ib-a-ni na-nam e₂ he₂-na-ra-ab-la₂-la₂
...ur₅-gin₇ dug₄-mu-na-ab
...u₃-ga-na-de₃-tah
...a₂ mu-da-an-aŋ₂-ta
...<unk> {d}nuska dur₂ bi₂-in-ŋar
...
{d}nanibgal...na mu-ni-ib-degₓ(RI)-ge
lu₂-tur-ŋu₁₀ šag₄ nu₂...kug-ga-zu ama₅ dug₃
e₂ <unk>{d}<unk> ka-kam...e₃-a-me-en
...kiŋ₂ til₃-la kug-zu gal-an-zu-am₃
...igi-ni-še₃ na-an <unk> kaš de₂-mu-na-ni-ib
...ama-na-še₃ šu bi₂-in-luh zabar šu-na bi₂-in-ŋar
...ki-ta-ni sukkal mu-un-ši-in-bar gi₁₆-sa mu-na-an-šum₂
...ka-ni niŋ₂-nam ŋar-ŋar...mu-na-an-gub
...umbin niŋ₂-ba šu bi₂-in-ti
...nibru{ki}še₃ ŋiri₃ ba-an-dab₅
...{d}en-lil₂-ra...mu-un-su-ub
...e nin gal...ni-in-dug₄
a₂ mu-da-aŋ₂-e...gi₄
ad gi₄-gi₄...muš₃ nu-tum₂-mu
a-ba za-gin₇...kuš₂-u₃
kiŋ₂ lugal šubur...i₃-ak
niŋ₂...niŋ₂-lul nam-me-a
mah dirig...hul ba-an-gig
...ur₅ šag₄...bi₂-dug₄
niŋ₂-de₂ mu pad₃-da...im-ma-ab-gi₄-gi₄
u₃-na-dug₄ ušbar₃-ŋu₁₀...ak-e-še
kur gal {d}en-lil₂-ra...ak-e-še
...nin₉-a-ni...gu₂-e-ta he₂-em-ta-du
...e₂ he₂-na-ra-la₂-la₂-e
...ki-ur₃...ur₅-gin₇ dug₄-mu-na-ab
...u₃-ga-na-de₃-tah
...ba-dug₃ {d}en-lil₂ šag₄-ga-na hul₂-hul₂-e im-de₆
...saŋ mu-ni-il₂ kušum₄ mu-un-tag-tag-ge
...niŋ₂-ur₂-limmu₂-e edin ni₂-ba lu-a
...hur-saŋ ŋal₂-la-ba šu im-ma-ni-tag
am lu-lim am-si tarah maš-da₃ az šeg₉ šeg₉-bar-ra
su-a ka₅-a su-a-ri ur-šub₅ udu kur-ra ab₂-za-za {ugu}ugu₄-bi
gud niga a₂ gur-gur-ra gu₃-bi bi₂-in-sig₁₀-sig₁₀
immal amar-bi am si hal-ha saman₃...
u₈ sila₄ ud₅ maš₂ zur-zur-re...a-da-min₃ <unk> e-ne...
maš₂ gal sun₄ la₂ umbin sud₂-sud₂ sila₄...
udu nam-en-na-ba si ba-ni-in-sa₂...
ga-ar₃ gal-gal ga-ar₃ gazi ga-ar₃...
ga nunuz-te šeŋ₆-ŋa₂ ga i-ti-ir-da...
lal₃ had₂ lal₃ hab₂ ku₇-ku₇-da <unk>...
...gur-gur gal-bi si ba-ni-sa₂ {d}en-lil₂...
...zu₂-lum {ŋiš}peš₃ {ŋiš}nu-ur₂-ma gal {ŋiš}...
ŋiš-ŋi₆-par₄ {ŋiš}šennur {ŋiš}ha-lu-ub₂ {ŋiš}ešₓ(LAM) {ŋiš}al-la-nu-um
zu₂-lum dilmun-na gur-da dab₅-ba an zu₂-lum za-gin₃-na
{ŋiš}nu-ur₂-ma gal pu₂-ta šu su-ub-ba {ŋiš}ŋeštin ga-ra-an gal nim
ŋiš kur gi-rin-na ŋiš šag₄ {ki}kiri₆ ŋiš <unk> <unk>...en-te-en-e gu₂ peš-a
gurun {ŋiš}kiri₆-a si ba-ni-in-sa₂...ereš₂{ki}še₃
ha-šum ha-ra-li kur ki...erim₃-ma niŋ₂ šag₄...
{na₄}du₈-ši-a kug-sig₁₇...
gu₂-un...
gu₂-un dugud-da-bi si...{d}en-lil₂...
mu pad₃-da egir-bi niŋ₂ lah₄...{d}nin-mah sukkal...
sahar ŋiri₃-bi muru₉ šeŋ₃-ŋa₂-gin₇ an-šag₄-ga i-ib-us₂
ereš₂{ki}še₃ nam-mi-ni-in-tum₃ niŋ₂-de₂-a gal-gal {d}nanibgal...
šag₄ bar iri-ba im-mi-in-si-si...šu nam-peš-peš-dam
da₁₃-da₁₃-bi ŋiri₃ bar-ra...kur-bi...
an sig₇-ga...
...
<unk>...<unk>...
<unk> <unk>...{tug₂}aktum...
ušbar₃{bar} {d}en-lil₂-le munus šu ba-kar₂-kar₂ {d}nanibgal mi₂ mu-un-e ušbar₃ {d}en-lil₂-la₂ munus...{d}ezina₂...
nin zur-zur-ra-ke₄ mu-un-da₁₃-da₁₃ gu₃ mu-un-na-an-de₂
...tam-ma-ni...dug₃-ga he₂-ne-da-ab-be₂ dam šag₄-ga-ni
sag₉-sag₉-ge gu₂-da hu-mu-ri-in-la₂ ki aŋ₂ bad-bad-e ha-ra <unk>
...šu nam-bar-re-en-ze₂-en ud su₃-ud ba-re-en-ze₂-en hi-li-a e-ne-bi šu nam-bal-am₃ he₂-em
2(diš)-na-ne-ne du₆-ta <unk> <unk> en-ze₂-en ud-da-ta tu-ud-en-ze₂-en
e₂-a kur₉-ra tuš-u₃-de₃ igi-zu-še₃ he₂-ŋal₂ he₂-em a-ga-zu-še₃ giri₁₇-zal he₂-em
ŋiri₃ us₂-sa-zu-ne uŋ₃ si...uŋ₃ ni₂-ba ha-ra <unk>
nam i-ri-tar-ra-ŋu₁₀ he₂-em-ši-ŋal₂ saŋ il₂-la e₂-mah-še₃ ŋen-na niŋ₂ nu-kur₂-ru
šu-ni im-ma-an-dab₅ {d}a-ru-ru eš₃-mah-še₃ mi-ni-in-kar
e₂-kur e₂ {d}en-lil₂-ke₄ mu-un-ši-ib₂-kur₉...
e₂ ki-nu₂-a ŋiš-nu₂ gi-rin-na {ŋiš}tir šim {ŋiš}erin-gin₇...
{d}en-lil₂ nitalam-a-ni ŋiš₃...
...<unk>...
en dug₄-ga-a...ru nin...
{d}nin-tur₅ munus u₃-tud...
...muš₃-me...
...niŋ₂-nam...<unk>...nu-bar-re-dam
ki-ni ŋar me ki til₃-le sag₉-ge...
ud-da-ta munus <unk> he₂-em munus bar lu₂ e₂ he₂-em
lu₂ dam sig₁₀-ga-ŋu₁₀ mu-un-u₃-tud kug {d}nisaba-ke₄
{d}ezina₂ {d}ezina₂ mu₂ zi ki-en-gi-ra he₂-em
ab-sin₂-na ki-sikil sag₉-ga-gin₇ ni₂ pa e₃ ak-za
{d}iškur ku₃-ŋal₂ u₂-a-zu he₂-em a ki-ta mi-ri-in-de₂
zag-mu-a gu saŋ gibil-gibil-za še saŋ gibil-gibil-za
{d}en-lil₂ {d}nin-lil₂-bi kurku₂-a he₂-mu-ni-tud-tud-de₃-eš
lu₂ li-bi₂-in-dug₄-ga-ŋu₁₀ lu₂-erim₂-bi he₂-em usu uŋ₃-bi tu-lu-ab he₂-me-en
buru₁₄ ezen gal...saŋ an-še₃...
nam-dub-sar-ra dub mul-la gun₃-a gi-dub-ba {ŋeš}dub-dim₂
niŋ₂-kas₇ šudum zi-zi-i ŋa₂-ŋa₂ eš₂ za-gin₃...
saŋ {ŋiš}gag gi-1(diš)-nindan bulug sig₁₀-ge₅...
šu mi-ri-in-du₇ ensi₂...
munus saŋ il₂ nun-gal-e-ne...
ud-da-ta {d}sud₃...
...
šir₃ kug mi₂ dug₄-ga...{d}en-lil₂...
...du₆-da zal-zal-le-ze₂-en <unk>...
...kur₉-ra-ba-ni igi-zu-še₃...he₂-em...
...uŋ₃-e si ha-ra-ab-si uŋ₃ ni₂-bi ha-ra <unk>
...i-ri-tar-ra-zu he₂-em-ši-ŋal₂ saŋ il₂-la eš₃-mah...
...mi-ni-in-dab₅ {d}a-ru-ru eš₃-mah-a-še₃...
e₂-kur za-gin₃-na mu-ni-in-kur₉ i₃ saŋ igi-ni...
e₂ ki-nu₂ ŋiš-nu₂ gi-rin-na tir erin-na-gin₇ dug₃
{d}en-lil₂ nitalam₄-a-ni ŋiš₃-a-ni...im-mi-in-nir mu-ni-ib-hi-li-hi-li
barag nam{d}en-lil₂-la₂-ka-ni...šudu₃ mu-ni-in-ša₄
en dug₄-ga-ni <unk> nin munus tam-tam-ma-ni nam he₂-ni-ib-tar-re
{d}nin-tur₅-re nin u₃-tud nin dub₃ bad mu-še₂₁...
{d}en-ba-tibira muš₃-me mi-ni-in-sig₇ igi...dim₂-dim₂
...nu-gig-ga niŋ₂-nam munus-e-ne lu₂ igi nu-bar-re
ki-ni i₃-ŋal₂ gi til₃-le...saŋ-e he₂-na-rig₇
...munus <unk> he₂-em munus lu₂ nin e₂-e-ke₄
lu₂ dam tam-ma-ŋu₁₀ u₃-tud-da kug {d}nisaba-ke₄
{d}ezina₂ {d}ezina₂ zi kalam-ma he₂-em
...ki-sikil sig₇-ga-gin₇ ni₂ pa e₃ ak-ne
...ŋal₂ u₂-a-bi he₂-me-en a ki-ta naŋ-naŋ
...še saŋ mu₂-mu₂-ne gu saŋ mu₂-mu₂-ne
...lu₂ <unk> bi ša₃-nam usu uŋ₃-bi dul-la-ab
buru₁₄ ezen gal {d}en-lil₂-la₂ uŋ₃ <unk> sig₁₀-ge he₂-me-en
...gi-nindan-na bulug sig₉-ga eg₂ pa₅ dab₅-dab₅-be₂
...mi-ri-in-du₇ ensi₂-ke₄ ulul₂-la šu-zu im-mi-in-gen₆
munus saŋ il₂ kur-ra zag dib igi il₂-la-zu-ne pad₃-de₃
ud-ta {d}su-ud {d}en-lil₂ lugal-bi {d}nin-lil₂ nin-bi he₂-em
diŋir mu nu-tuku mu gal tuku u₂-gu₇ rig₇-ga
...barag zag an-ne₂ ŋar nidba šum₂-šum₂-mu
saŋ en₃ tar-bi...za-e nam he₂-tar
eš₃ nibru{ki} saŋ-e-eš rig₇-ga-ba
šir₃ kug mi₂ dug₄-ga dug₄-ge-e {d}en-lil₂ lugal kur-ra-ke₄...